recursal/SuperWikiNEXT-32B huggingface dataset:
টেমপ্লেট:History of Ecuador

জামা-কোয়াকি মূর্তি, খ্রিস্টপূর্ব ৩০০-৬০০ খ্রিস্টাব্দ
**প্রাক-কলম্বীয় ইকুয়েডর** অগণিত আদিবাসী সংস্কৃতি নিয়ে গড়ে উঠেছিল। হাজার হাজার বছর আগেকার গড়ে উঠা ইনকা সাম্রাজ্যের পূর্বেই তারা তাদের সমৃদ্ধ ও ঐতিহ্যময় সংস্কৃতির বিকাশ ঘটিয়েছেন। উপকূলবর্তী ইকুয়েডরের লাস ভেগাস সংস্কৃতি আমেরিকায় অন্যতম প্রাচীন সংস্কৃতি হিসেবে পরিচিত। এছাড়াও, ইকুয়েডরীয় সংস্কৃতির শুরুতে প্রশান্ত মহাসাগরীয় উপকূলীয় অঞ্চলে ভালদিভিয়া সংস্কৃতি সুপরিচিত। খ্রিস্টপূর্ব ৩৫০০ সালের প্রাচীন ভালদিভীয় প্রত্নতাত্ত্বিক সংস্কৃতি গুয়ায়াজ প্রদেশের উত্তর উপকূলীয় আধুনিক শহর সান্তা এলেনায় পাওয়া গেছে।

কুইতাস, কারাস ও কানারীয় সংস্কৃতিসহ অনেকগুলো সংস্কৃতি ইকুয়েডরের অন্যান্য অংশে আবির্ভূত হয়েছিল। অন্যান্য বৃহৎ প্রত্নতাত্ত্বিক স্থানের মধ্যে উপকূলবর্তী মানাবি প্রদেশ ও এসমেরাল্দাস এবং মধ্য আন্দীয় উঁচুভূমি টাঙ্গুরাহুয়া ও চিম্বোরাজো প্রদেশ অন্যতম। এ সকল প্রত্নতাত্ত্বিক নিদর্শনের মাধ্যমে নিশ্চিত করা গেছে যে, ইকুয়েডরে ইনকা সাম্রাজ্য গঠনের কমপক্ষে ৪,৫০০ বছর পূর্বেই মানব বসতি গড়ে উঠেছিল।

অরিয়েন্ত (আমাজন বৃষ্টি অঞ্চল)সহ ইকুয়েডরের বৃহৎ অঞ্চল অদ্যাবধি প্রত্নতত্ত্ববিদদের কাছে অজানাই রয়ে গেছে। তবে, সেখানে প্রথম মানব বসতির সম্ভাবনাটুকু প্রতিষ্ঠিত পেয়েছে। পণ্ডিতগণ আমাজন অঞ্চল সম্পর্কে সাম্প্রতিককালে গবেষণা চালিয়ে যাচ্ছেন। কিন্ত গবেষক দলগুলো একটি ছোট্ট এলাকা জরীপ কর্ম শেষ করতে কয়েক বছর লাগিয়ে ফেলছেন। কেননা, এ বনটি বিস্তৃত দূরত্বের অধিকারী ও বেশ ঘন। তবে তাদের বিশ্বাস, নদী তীরবর্তী এলাকায় বিভিন্ন সংস্কৃতির মিশেল ঘটেছে। জামোরা-চিনচিপ প্রদেশে মেয়ো-চিনচিপ সাংস্কৃতিক আন্তঃসম্পর্কীয় স্থাপনার সাম্প্রতিক আবিষ্কারের ফলে এ ধারণা আরও দৃঢ়মূল হয়েছে। 

বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরনের উপজাতি গঠন করতে সক্ষম হতো তারা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি। পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।

প্রকারভেদ
---------

প্রাক-কলম্বীয় যুগকে চারটি যুগে বিভক্ত করা যায়:

* প্রাক-সিরামিকশিল্প সময়কাল;
* গঠনমূলক সময়কাল;
* আঞ্চলিক উন্নয়ন সময়কাল এবং
* সম্প্রদায় গঠন ও ইনকাদের আগমন সময়কাল।

### প্রাক-সিরামিকশিল্পের সময়কাল

শেষ বরফ যুগের শেষার্ধ্ব থেকে প্রাক-সিরামিকশিল্পের সময়কালের সূচনা হয়। এ সময়কালটি খ্রিস্টপূর্ব ৪২০০ সাল পর্যন্ত চলমান থাকে। এ যুগে লাস ভেগাস ও ইঙ্গা সংস্কৃতি একচ্ছত্র প্রাধান্য বিস্তার করেছিল।

তথ্যসূত্র
---------

1. ↑  "Native Cultures"। Exploring Ecuador। ৩০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১১।
2. ↑  "Arqueología Ecuatoriana"। ২৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ মে ২০১৬।  and "Mayo-Chinchipe"। Proyecto Zamora-Chinchipe। ২২ জুন ২০০৯। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৪।

বহিঃসংযোগ
---------


উইকিমিডিয়া কমন্সে **প্রাক-কলম্বীয় ইকুয়েডর** সংক্রান্ত মিডিয়া রয়েছে।

চিত্রমালা
---------

* 
* 
* 
* 
* 
* 
* 
* 
* 
* 
*
**টিংকেল** একটি ভারতীয় পাক্ষিক পত্রিকা যা শিশু-কিশোরদের জন্য প্রকাশিত হয়। মূলত ইন্ডিয়া বুক হাউসের মালিকানাধীন *টিংকেল ব্র্যান্ড*টি ২০০৭ সালে এসিকে মিডিয়া দ্বারা অধিগ্রহণ করা হয়েছিল।  এই পত্রিকায় কমিকস, গল্প, ধাঁধা, কুইজ প্রভৃতিসহ বিভিন্ন নিবন্ধ থাকে যা শিশু-কিশোরদের পাশাপাশি অনেক প্রাপ্তবয়স্কদেরও আকর্ষণ করে। এটি ইংরেজিতে প্রকাশিত হওয়ার পাশাপাশি কিছু ভারতীয় ভাষায় যেমন মালয়ালম ও অসমিয়াতে প্রকাশিত হয়। 

পত্রিকাটির মাসিক সংখ্যা জুলাই, ২০১৬ পর্যন্ত প্রকাশিত হয়েছিল এবং এরপর থেকে *টিংকেল* পাক্ষিক সংখ্যায় করে প্রকাশের ঘোষণা দেয়া হয়। 

*টিংকেল'র* প্রথম সংখ্যা ১৯৮০ সালের নভেম্বর মাসে প্রকাশিত হয়েছিল। *টিংকেল* ভারতে প্রচুর জনপ্রিয়তা অর্জন করেছে। ২০১৯ সালের হিসেব অনুযায়ী, *টিংকেল'র* প্রতি সংখ্যা তিন লক্ষ কপি করে ছাপানো হয়েছিল।

এটি গত দুই দশক ধরে ভারতীয় বেড়ে ওঠা শিশু-কিশোরদের এক অবিচ্ছেদ্য পাঠ্য পত্রিকা হিসেবে পরিচিতি পেয়েছে। সাম্প্রতিককালে *শিকারি শম্ভু'র* মতো চরিত্রগুলি *টিংকেল* পত্রিকার মাধ্যমেই উঠে এসেছে যা দেশব্যাপী সমস্ত বয়সের পাঠকদের দ্বারা স্বীকৃতি অর্জন করেছে। পত্রিকাটির প্রতি সংখ্যায় মুদ্রণের জন্য পাঠকরা গল্প ও বিভিন্ন নিবন্ধসহ যে চিঠি পাঠান তা থেকে সেরা ২০০টি নির্বাচিত করা হয় প্রকাশের জন্য। *টিংকেল* শিক্ষামূলক এবং বিনোদনের পুণ্য সংমিশ্রনে ভরপুর এমন একটি সাময়িকী যা অসংখ্য পাঠকের সৃষ্টি করেছে যাঁদের মধ্যে অনেক বিশিষ্ট ব্যক্তিও রয়েছেন। *টিংকেল'র* অফিসিয়াল ওয়েবসাইটে ধাঁধা এবং গেমসের সমাহার রয়েছে।

পটভূমি
------

*টিংকেল* প্রতিষ্ঠাতা, সম্পাদক অনন্ত পাই তাঁর পাঠকদের কাছে *আঙ্কেল পাই* নামে পরিচিত। *ভারতীয় সংস্কৃতি ও ইতিহাস*কে নিবেদিত করে একটি কমিক বইয়ের সিরিজ শুরু করার পিছনে যে ধারণা অনন্ত পাইয়ের কাছে এসেছিল তা ১৯৬৭ সালের ফেব্রুয়ারিতে দূরদর্শনে প্রচারিত এক কুইজ প্রতিযোগিতা থেকে এসেছিল। অনন্ত পাই লক্ষ্য করেন: উক্ত কুইজ প্রতিযোগিতায় অংশগ্রহণকারীরা গ্রীক পৌরাণিক কাহিনী সম্পর্কিত প্রশ্নগুলির উত্তর সহজেই দিতে পারছিল, তবে এই প্রশ্নের উত্তর দিতে অক্ষম ছিল: *রামায়ণে, রামের মা কে ছিলেন?*

জনপ্রিয় কমিকস
--------------

এককথায় গল্প ছাড়াও, *টিংকেল* এযাবতকালে নিয়মিত বেশকিছু চরিত্র সৃষ্টি করেছে যেগুলো বেশ জনপ্রিয়। প্রত্যেক চরিত্ররই আলাদা-বিশেষ রূপ রয়েছে।

তথ্যসূত্র
---------

1. ↑  "Amar Chitra Katha, Tinkle to entertain kids on Net"। [CNN-IBN)। ২০০৮-০১-২৭। সংগ্রহের তারিখ ২০০৮-০১-২৮।
2. ↑  "ACK Media buys Amar Chitra Katha, Tinkle brands"। *The Hindu Business Line*। ২০০৭-১১-২২। সংগ্রহের তারিখ ২০০৮-০১-২৮।
3. ↑  "Tinkle Magazine Goes Fortnightly, Introduces New Character 'Wai Knot'"। সংগ্রহের তারিখ ২০১৬-০৮-০৩।
4. ↑  Muthalaly, Shonali (২০১৯-০৯-২৩)। "Happy birth month Uncle Pai! What's new in the Tinkle world?"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০১-১২।

বহিঃসঃযোগ
---------

* টিংকেল
* ফেসবুকে টিংকেল
* ইউটিউবে ভিডিও
**পাধাম্বুর** (Tulu, কান্নাডা, কঙ্কণী: ಪಣಂಬೂರು) হল একটি বিখ্যাত পর্যটন কেন্দ্র ও শিল্পাঞ্চল। পানাম্বুরে রয়েছে কর্ণাটকের একমাত্র বৃহত্ত সমুদ্র বন্দর নিউ ম্যাঙ্গালোর বন্দর। এটি অবস্থিত ম্যাঙ্গালোর-এর দক্ষিণা কর্ণাটক (পরিচত দক্ষিণ কান্নাড়া) জেলা, কর্ণাটক রাজ্যে। পানাম্বুর গুরুপুরা নদীর উত্তরের আরব সাগরএর তীরে অবস্থিত। টুলু ভাষায় পানাম্বুর শব্দের অর্থ হল বহু গ্রাম। *পানাম* শ্বের অর্থ *বহু* এবং *উর* শব্দের অর্থ এলাকা বা *গ্রাম*।

পানাম্বুর সৈকত ১০ কিমি (৬.২ মা) দূরে অবস্থিত ম্যাঙ্গালোর এবং বন্দর থেকে। এটি কর্ণাটক উপকূলের সবচেয়ে বিখ্যাত সমুদ্র সৈকত এবং এখান কার যোগাযোগ ব্যবস্থা খুব ভালো। এই সৈকতে ছোট বোড চালোনোর ব্যবস্থা আাছে।এখানে সৈকত অনুষ্ঠান হয়।.

ম্যাঙ্গালোর বন্দের সমুদ্র
নন্দনেশ্বরা মন্দির রয়েছে পানাম্বুরে। সমুদ্রবন্দরটি সুরাথকাল রেল স্টেশনের কাছেই অবস্থিত। the মুম্বই-ম্যাঙ্গালোর রেল পথের অন্তর্গত ।

বহু ছোটো , মাঝারি ও বৃহত্ত শিল্প কারখানা পানাম্বুরে অবস্থিত। এর মধ্যে ম্যাঙ্গালোর কেমিক্যাল ও ফ্যার্টিলাইজার্স এবং কুদ্রেমুখ আয়রন ওর কোম্পানি লিমিটেট উল্লেখযোগ্য।

নিউ ম্যাঙ্গালোর বন্দর কর্তৃপক্ষ
-------------------------------

নিউ ম্যাঙ্গালোর বন্দর কর্ণাটক রাজ্যের ম্যাঙ্গালোর শহরের পানাম্বুরে অবস্থিত। , এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর।. এটি কর্ণাটকের একমাত্র বৃহত্ত সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর।  এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ ।

তথ্যসূত্র
---------

1. ↑  "Tourism -beaches"। www.dk.nic.in.com। ২০১২-০২-০৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০৩।
2. ↑  "An evening at Panambur Beach"। *trayaan.com*। ২০১৪-১২-২২। সংগ্রহের তারিখ ২০১৬-১০-০৫।
3. ↑  "New Mangalore Port Trust"। *www.newmangalore-port.com*। ২০১৬-১০-০৫ তারিখে মূল থেকে আর্কাইভ করা। সংগ্রহের তারিখ ২০১৬-১০-০৮।
4. ↑  "New Mangalore Port"। newmangalore-port.com। জুলাই ১৪, ২০১১ তারিখে মূল থেকে আর্কাইভ করা। সংগ্রহের তারিখ মে ১৩, ২০১০।
**আইয ইবনে সাঈদ ইবনে যায়দ ইবনে জুনদুব ইবনে জাবির ইবনে আবদুল হারিস আল জাসরি** মুহাম্মাদের একজন সাহাবা। তিনি **আইযুল্লাহ** নামেও পরিচিত ছিলেন।

ইসলাম গ্রহণ
-----------

আইয ইবনে সাঈদ তার গোত্রের প্রতিনিধি হিসাবে মুহাম্মাদ এর নিকট এসেছিলেন এবং ইসলাম গ্রহণ করেছিলেন। তার স্ত্রী **উম্মুল বানিন** বর্ণনা করেছেন যে,

> আমার স্বামী আইয ইবনে সাঈদ যখন মুহাম্মাদ ইসলাম গ্রহণের জন্য গিয়েছিলেন, তখন আমার স্বামী মুহাম্মাদের নিকট অনুরোধ করেছিলেন যেন, তিনি তার চেহারায় হাত বুলিয়ে দোয়া করে দেন। মুহাম্মাদ তার মুখে হাত বুলিয়ে দোয়া করছিলেন, উম্মুল বানিন বলেন, এইজন্য তার চেহারা সবসময় উজ্জ্বল দেখাতো।
> 
>

যুদ্ধে অংশগ্রহণ
---------------

আইয ইবনে সাঈদ কাদিসিয়ার যুদ্ধ, জালুলার যুদ্ধ, উটের যুদ্ধ প্রভৃতি যুদ্ধে অংশগ্রহণ করেন। তিনি সিফফিনের যুদ্ধে খলিফা আলীর পক্ষে ঝান্ডা বহন করেছিলেন।

মৃত্যু
------

আইয ইবনে সাঈদ ৩৭ হিজরিতে সিফফিনের যুদ্ধে মৃত্যুবরণ করেন।

তথ্যসূত্র
---------

1. ↑  *[ ইবনে হাজার আসকালানি, আল ইসাবা ২য় খণ্ড, ২২৬, হাদিস নং ৪৪৪৪ ]*।
2. 1 2 3  *ইবনুল আসির, (উসদুল গাবা, ৩য় খন্ড - ৯৭)*।
3. 1 2  *[ ইসলামী বিশ্বকোষ ১ম খণ্ড, ৫৯ পৃষ্ঠা ]*।
**প্রাকৃতিক রবারের মলিকুলার গঠন** 
ক্যামেরুনে রবার গাছ থেকে রবারের নির্যাস সংগ্রহ করা হচ্ছে।
থাইল্যান্ডে রবার গাছের পরিকল্পিত বন
**প্রাকৃতিক রবার** জৈব যৌগ আইসোপ্রিনের একটি পলিমার যা প্রকৃতিতে রবার গাছের সাদা, ঘন, আঠালো তরল নিঃসরণ হিসেবে আহরণ করা হয়। এর সাথে সামান্য পরিমাণে অন্যান্য জৈব যৌগ মিশে থাকতে পারে। এছাড়া এতে জলও থাকে। মালয়েশিয়া ও ইন্দোনেশিয়া সর্বাধিক পরিমাণে প্রাকৃতিক রবার উৎপাদনকারী দুইটি দেশ। রবার গাছের বাকল কেটে পাত্রে রবারের নির্যাস সংগ্রহ করা হয়। পরবর্তীতে এই নির্যাসকে পরিশোধিত করে বাণিজ্যিক প্রক্রিয়াকরণের জন্য রবার প্রস্তুত করা হয়। রবার অত্যন্ত প্রসারণক্ষম, স্থিতিস্থাপক ও জলনিরোধী বলে এটিকে বহু ক্ষেত্রে ব্যবহার করা হয়।

প্রাকৃতিক রাবার হল রাবার গাছ (Hevea brasiliensis) বা একই পরিবারের (ইউফর্বিয়েসি Euphorbiaceae) এবং ডুমুর (fig) পরিবারের কয়েকটি গাছের জমাট বাঁধা তরুক্ষীর (latex)। রাসায়নিকভাবে রাবারের মূল উপাদান হল আইসোপ্রিন (isoprene) । আইসোপ্রিনের একক অণু অনেকগুলি মিলে পলিমার অণু গঠন করে। এই পলিমারগুলি প্রাকৃতিক রবারের প্রধান উপাদান।

চিত্রশালা
---------

* রবার গাছের কান্ডের একটি ছবি, লাউয়াছড়া জাতীয় উদ্যান, বাংলাদেশ। ২০১৬।রবার গাছের কান্ডের একটি ছবি, লাউয়াছড়া জাতীয় উদ্যান, বাংলাদেশ। ২০১৬।
* চাষ করা রবার গাছ থেকে রবার সংগ্রহ। ফুটেক, থাইল্যান্ড।চাষ করা রবার গাছ থেকে রবার সংগ্রহ। ফুটেক, থাইল্যান্ড।
* রবার গাছ থেকে তরুক্ষীর সংগ্রহ, বাহুবল, হবিগঞ্জ, বাংলাদেশ।রবার গাছ থেকে তরুক্ষীর সংগ্রহ, বাহুবল, হবিগঞ্জ, বাংলাদেশ।
* রবার গাছ, আগরতলা ভারত।রবার গাছ, আগরতলা ভারত।

তথ্যসূত্র
---------

1. ↑  Eng, Aik Hwee; Kawahara, Seiichi; Tanaka, Y. (১৯৯৪-০৩-০১)। "Trans -Isoprene Units in Natural Rubber"। *Rubber Chemistry and Technology*। **67**: 159। ডিওআই:10.5254/1.3538662।

বহিঃসংযোগ
---------


উইকিমিডিয়া কমন্সে **রবার** সংক্রান্ত মিডিয়া রয়েছে।
**নন্দিতা বোস** মালয়ালম চলচ্চিত্রের একজন ভারতীয় অভিনেত্রী। তিনি ১৯৭০ -এর দশকে মালায়লাম, তামিল, হিন্দি এবং বাংলা চলচ্চিত্রের একজন বিশিষ্ট প্রধান অভিনেত্রী ছিলেন। তিনি মালয়ালাম চলচ্চিত্র আচানি (১৯৭৩), পানিতীরথ ভিদু (১৯৭৩) এবং ধর্মযুদ্ধম (১৯৭৩) এ তার অভিনয়ের জন্য সুপরিচিত। বর্তমানে তিনি টিভি ধারাবাহিকের অভিনয়ে ব্যস্ত রয়েছেন।

নিজস্ব জীবন
-----------

পারিবারিক ভাবে তিনি ভারতের পশ্চিমবঙ্গ রাজ্যের বাঙালি। তিনি ডি.পি. বোসকে বিয়ে করেছিলেন কিন্তু পরবর্তীকালে তাদের বিবাহ বিচ্ছেদ হয়ে যায়। বিচ্ছেদের পূর্বে এই দম্পতি এক পুত্রসন্তান ও এক কন্যাসন্তান লাভ করেছিলেন যাদের নাম দেবাশিস বোস ও দেবারতি বোস।[]

অভিনয় জীবন
-----------

সত্তরের দশক থেকে তিনি বিভিন্ন মালয়লাম, তামিল, হিন্দি এবং বাংলা চলচ্চিত্রে অভিনয় করেছেন। তিনি সবচেয়ে বেশি কাজ করেছেন মালয়লাম সিনেমায়। তার প্রথমদিকের কিছু মালয়ালম ছবি হল, পানিতীরথ ভিদু (১৯৭৩), চেন্দা (১৯৭৩), আচানি (১৯৭৩), ধর্মযুধম (১৯৭৩), স্বপ্নম (১৯৭৩), চঞ্চলা (১৯৭৪), পুনথেনারুভি (১৯৭৪), প্রয়াণম (১৯৭৫), কামম ক্রোধম মোহম (১৯৭৫) ইত্যাদি। সত্তরের দশকে তিনি দুটি হিন্দি ছিবিতেও অভিনয় করেছেন। সেগুলি হল, আইসা ভি হোতা হ্যায় (১৯৭১) এবং দিল কা হীরা (১৯৭৯)

  

আশির দশকের তার উল্লেখনীয় কিছু মালয়ালম ছবির নাম হল, অংগারি(১৯৮০), থাদাভরা (১৯৮১), কেলকথা সবধাম (১৯৮২) ও মঞ্জু(১৯৮৩)। 

তিনি কন্নড় সিনেমাতেও দুটি চলচিত্রে অভিনয় করেছেন। সেগুলি হল,পুনর্দত্ত (১৯৭৬) এবং মা (১৯৮০)।

১৯৬০ থেকে ১৯৮০ সালের মধ্যে তিনি কিছু বাংলা ছবিতেও অভিনয় করেছেন। সেগুলি হল, কান্না (১৯৬২), নিধিরাম সর্দার (১৯৭৬) এবং পক্ষিরাজ(১৯৮২)। 

তার অভিনীত উল্লেখনীয় শেষ মালয়ালম ছবি হল অশ্বরুদন (২০০৬)।

পুরস্কার
--------

১৯৭৩ সালে তিনি মালয়ালম ছবি স্বপ্নমের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার পান।

তথ্যসূত্র
---------

1. ↑  "Bollywood Cinema News | Bollywood Movie Reviews | Bollywood Movie Trailers - IndiaGlitz Bollywood"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑   টেমপ্লেট:Bare URL inline
3. ↑  "Marital discord: HC blow to ailing actor - Times of India"। *The Times of India*। ১৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Reed, Sir Stanley (২২ আগস্ট ১৯৭৪)। "The Times of India Directory and Year Book Including Who's who"। Bennett, Coleman & Company – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পোখরা** হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।

ভূগোল
-----

ফেওয়া হ্রদে নৌকা
পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।

জনসংখ্যা
--------

২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।

ইতিহাস
------

শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।

শিক্ষা ব্যবস্থা
---------------

নেপালের মধ্যে পোখরা শহর কাঠমান্ডুর পর সবচেয়ে বড় শিক্ষা ক্ষেত্র হিসাবে পরিচিত। এখানে মেডিকেল কলেজ ও ইনঞ্জিরিয়ারিং কলেজ রয়েছে। এছাড়া অনেক ডিগ্রি কলেজ আছে এখানে। পর্বতারোহণের জন্য এই শহরে পড়াশোনার ব্যবস্থা রয়েছে।

* পোখরা মেডিকেল কলেজ
* পোখরা ইঞ্জিনিয়ারিং কলেজ
* গণ্ডকী বোর্ডিং স্কুল
* হিমাচলপ্রদেশ বোর্ডিং স্কুল

যোগাযোগ ব্যবস্থা
----------------

নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।

তথ্যসূত্র
---------

1. ↑  "Invent Pokhara"। [*স্থায়ীভাবে অকার্যকর সংযোগ*]

প্রবেশদ্বার: নেপাল
২০০৮ কান চলচ্চিত্র উৎসবে ডেনিস হপার
**ডেনিস লি হপার** (ইংরেজি: Dennis Lee Hopper; ১৭ই মে ১৯৩৬ - ২৯শে মে ২০১০) ছিলেন একজন মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। অ্যাক্টরস স্টুডিওতে পড়াশুনার পর তিনি ১৯৫৪ সালে টেলিভিশনে কাজের মাধ্যমে তার পেশাদারী কর্মজীবন শুরু করেন। পরবর্তীতে তিনি জেমস ডিনের সাথে *রেবেল উইদাউট আ কজ* (১৯৫৫) ও *জায়ান্ট* (১৯৫৬) এবং *গানফাইট অ্যাট দ্য ওকে কোর‍্যাল* (১৯৫৭) চলচ্চিত্রে অভিনয় করেন। পরবর্তী এক যুগে তিনি টেলিভিশনে খ্যাতি অর্জন করেন। ১৯৬০-এর শুরু থেকে তিনি আলোকচিত্রী হিসেবে সমাদৃত হন এবং এই দশকের শেষের দিকে তিনি কয়েকটি চলচ্চিত্রে কাজ করেন।

১৯৬৯ সালে *ইজি রাইডার* চলচ্চিত্র দিয়ে হপারের চলচ্চিত্র পরিচালনায় অভিষেক হয়। তিনি, তার সহশিল্পী পিটার ফন্ডা ও টেরি সাউদার্থ এই ছবির গল্প রচনা করেন। হপার শ্রেষ্ঠ প্রথম কর্ম বিভাগে একটি কান চলচ্চিত্র উৎসব পুরস্কার লাভ করেন এবং ফন্ডা ও সাউদার্নের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৮৬ সালে তিনি *ব্লু ভেলভেট* ও *হুসিয়ার্স* চলচ্চিত্রে অভিনয় করে সমাদৃত হন। দুটি চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং *হুসিয়ার্স* চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন

প্রারম্ভিক জীবন
---------------

হপার ১৯৩৬ সালের ১৭ই মে কানসাসের ডজ শহরে জন্মগ্রহণ করেন। তার পিতা জেমস মিলার্ড হপার (১৯১৬-১৯৮২) এবং মাতা মার্জারি মে (জন্ম: ডেভিস; ১৯১৭-২০০৭)। তিনি স্কটিশ বংশোদ্ভূত। হপারের দুই ভাই রয়েছে, তারা হলে মারভিন ও ডেভিড হপার।

তথ্যসূত্র
---------

1. ↑  "Dennis Hopper"। *দ্য টেলিগ্রাফ* (ইংরেজি ভাষায়)। ৩০ মে ২০১০। সংগ্রহের তারিখ ২৯ মে ২০১৮।
2. ↑  শেরওয়েল, ফিলিপ; মেন্ডিক, রবার্ট (২৯ মে ২০১০)। "Dennis Hopper: Born to be wild"। *দ্য টেলিগ্রাফ* (ইংরেজি ভাষায়)। সংগ্রহের তারিখ ২৯ মে ২০১৮।
3. ↑  "Republican Hopper Considers A Vote For Obama"। *কনট্যাক্ট মিউজিক* (ইংরেজি ভাষায়)। ১১ মার্চ ২০০৮। সংগ্রহের তারিখ ২৯ মে ২০১৮।
4. ↑  গ্রিনস্ট্রিট, রোজানা (২১ ফেব্রুয়ারি ২০০৯)। "Q&A: Dennis Hopper, actor"। *দ্য গার্ডিয়ান* (ইংরেজি ভাষায়)। সংগ্রহের তারিখ ২৯ মে ২০১৮।
5. ↑  "Jack Nicholson pays tribute to 'soul mate' Dennis Hopper"। *দ্য টেলিগ্রাফ* (ইংরেজি ভাষায়)। ২ জুন ২০১০। সংগ্রহের তারিখ ২৯ মে ২০১৮।

বহিঃসংযোগ
---------


উইকিমিডিয়া কমন্সে **ডেনিস হপার** সংক্রান্ত মিডিয়া রয়েছে।

* অলমুভিতে ডেনিস হপার উইকিউপাত্তে এটি সম্পাদনা করুন
* ইন্টারনেট মুভি ডেটাবেজে ডেনিস হপার উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে ডেনিস হপার উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
* কোরিয়া
* নেদারল্যান্ডস
* পোল্যান্ড
* সুইডেন

 |
| শিল্প গবেষণা প্রতিষ্ঠান | 
* ফটোগ্রাফার আইডেন্টিটিস
* আরকেডি আর্টিস্টস (নেদারল্যান্ডস)
* শিল্পীর নাম (গেটি)

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
১৯৬২ সালের ডিসেম্বরে মুহাম্মাদ হাসনাইন হাইকল (বামে) ও উম্মে কুলসুম কবি নাগিব মাহফুজের ৫০তম জন্মবার্ষিকী পালন করছেন
*হাইকল নামের অন্যান্য ব্যক্তিদের সম্পর্কে জানতে হলে এখানে যান - হাইকল*
**মুহাম্মাদ হাসনাইন হাইকল** (আরবি: محمد حسنين هيكل‎, ২৩ সেপ্টেম্বর, ১৯২৩ - ১৭ ফেব্রুয়ারি, ২০১৬‎‎) বিখ্যাত মিশরীয় সাংবাদিক, লেখক ও রাজনীতিবিদ। তিনি ১৯৫৭ থেকে ১৯৭৪ সাল পর্যন্ত দীর্ঘ ১৭ বছর কায়রোর সবচেয়ে বিখ্যাত দৈনিক পত্রিকা আল-আহরাম এর প্রধান সম্পাদক ছিলেন। ৫০ বছরেরও বেশি সময় ধরে তিনি আরব জাতীয়তাবাদ এবং আরবের সাথে বহির্বিশ্বের সম্পর্ক বিশ্লেষণের ক্ষেত্রে গুরুত্বপূর্ণ ভূমিকা রেখেছেন। তিনি মিশরের প্রেসিডেন্ট জামাল আব্দুল নাসের এর মন্ত্রীসভায় প্রথমে তথ্যমন্ত্রী এবং পরে পররাষ্ট্রমন্ত্রী হিসেবে দায়িত্ব পালন করেছেন।

রচনাবলী
-------

* *The Liberation War of Palestine: Conspiracy of the Jews and Arabs' stand* (1996)
	+ এই বইয়ের বঙ্গানুবাদের নাম *ফিলিস্তিনের মুক্তি সংগ্রাম: ইহুদী ষড়যন্ত্র ও আরবদের ভূমিকা* (ডিসেম্বর ২০০৩)। ইসলামিক ফাউন্ডেশন বাংলাদেশ থেকে প্রকাশিত এই অনুবাদটি করেছেন *ড. আবদুল্লাহ আল মা'রূফ*

বহিঃসংযোগ
---------

* স্টিফেন মসের সাথে কথা বলছেন মুহাম্মাদ হাইকল
* আল আহরাম সাপ্তাহিকে হাইকল সম্পর্কে বিভিন্ন খবর
* মুহাম্মাদ হাইকাল - আরবের জ্ঞানী ব্যক্তি  ওয়েব্যাক মেশিনে আর্কাইভকৃত ২৬ ফেব্রুয়ারি ২০১১ তারিখে - ৯ এপ্রিল ২০০৭, দি ইন্ডপেন্ডেন্টে রবার্ট ফিস্কের লেখা
**নন্দিনী গৌড়** (জন্ম ১৯৬৭) হলেন ভারতীয় চিত্রশিল্পী এবং ছাপচিত্রী। তিনি ভারতের হায়দ্রাবাদের বাসিন্দা। তিনি বিভিন্ন পুরস্কার এবং ফেলোশিপ পেয়েছেন, যেমন ১৯৯৮ থেকে ২০০০ সালে ভারত সরকারের সংস্কৃতি বিভাগ থেকে চিত্রাঙ্কনের জন্য জুনিয়র ফেলোশিপ এবং ১৯৯৫ সালে জাতীয় বৃত্তি।

জীবনী
-----

নন্দিনী গৌড় প্রবীণ শিল্পী লক্ষ্মা গৌড়ের কন্যা এবং ১৯৬৭ সালে তিনি ভারতের অন্ধ্র প্রদেশ রাজ্যের মেদকে জন্মগ্রহণ করেছিলেন। তিনি বড়োদরার এমএস বিশ্ববিদ্যালয়ের ফাইন আর্টস অনুষদ থেকে চিত্রশিল্পে স্নাতক এবং ছাপচিত্রে স্নাতকোত্তর করেছেন।

তাঁর কাজ
--------

হায়দ্রাবাদের রাস্তায় বসবাস এবং গ্রামীণ মানুষের সামাজিক জীবন ও তাদের গৃহপালিত প্রাণী যেমন বিড়াল, ছাগল ইত্যাদি গৌড়ের কাজে চিত্রিত হয়েছে। তাঁর কাজের মধ্যে শহুরে বিবরণও চিত্রিত হয়েছে, সেগুলি পরিবারের অভ্যন্তরীণ সামগ্রীর উপর দৃষ্টি নিবদ্ধ করেছে। সেগুলির মধ্যে আছে ফুলদানি, টেবিলের উপরে ফল এবং সাজের সরঞ্জাম ইত্যাদি। 

নন্দিনী গৌড়ের নিজের ভাষায়, তিনি বলেছেন "ভারতীয় নগরীর চিত্রাঙ্কনের সাথে জড়িত নান্দনিক বিষয়গুলি সম্পর্কে দৃঢ়রূপে উপস্থিত হওয়ার ক্ষেত্রে আমার প্রচেষ্টা মূলত চিত্রের সংগঠনে স্থানের ভূমিকার উপর দৃষ্টি নিবদ্ধ করেছিল"।

প্রদর্শনী
---------

বিভিন্ন ভারতীয় কিংবদন্তি শিল্পী, যেমন মকবুল ফিদা হুসেন, শামশাদ হুসেন এবং লক্ষ্মা গৌড়ের পাশাপাশি তাঁর চিত্রগুলি পরম্পরা, ফেমিনাইন মিউজিক, কিউরিওসিটি গ্যালারীতে প্রদর্শিত হয়েছে।

* আর্ট অ্যালাইভ গ্যালারী, দিল্লি, ভারত ২০০০ সাল
* আর্ট অ্যালাইভ গ্যালারীতে প্রদর্শনী উদীয়মান ভারত দেখুন  ওয়েব্যাক মেশিনে আর্কাইভকৃত ১৭ ফেব্রুয়ারি ২০১২ তারিখে
* গিল্ড আর্ট গ্যালারী, ১৯৯৮ সাল
* ভাদেরা আর্ট গ্যালারী, নতুনদিল্লি, ১৯৯৫ সাল
* রেনেসাঁ আর্ট গ্যালারী, বেঙ্গালুরু ১৯৯৪ সাল
* গ্যালারী এস্পেস, নতুনদিল্লি ১৯৯২ সাল

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২১।
2. ↑  "সংরক্ষণাগারভুক্ত অনুলিপি"। ৭ মে ২০০৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২১।
3. ↑
4. ↑  "Archived copy"। ৮ জুন ২০০৮ তারিখে মূল থেকে আর্কাইভ করা। সংগ্রহের তারিখ ১৮ মে ২০০৮।

* 
* 
* 
* 
* 
* 
* 
* 
*
| পরিবেশন কলা |
| --- |
| * কসরতবাজি
* ব্যালেনৃত্য
* রঙ্গালয়ের দক্ষতা
* সং
* নৃত্য
* শারীরক্রীড়াকলা
* জাদু
* মূকাভিনয়
* সঙ্গীত
* যাত্রা
* গীতিনাট্য
* পেশাদার কুস্তি
* পুতুল নাচ
* বক্তৃতা প্রদান
* কৌতুক পরিবেশন
* মঞ্চনাটক
* মায়াস্বর
 |
| * দে
* স
 |

মূকাভিনয়মূকাভিনয়
**মূকাভিনয়** একটি স্বতন্ত্র শিল্প মাধ্যম। মূকাভিনয় অর্থ হচ্ছে মুখে শব্দ না করে বা সংলাপ ব্যবহার না করে শারীরিক বিভিন্ন অঙ্গভঙ্গির মাধ্যমে মনের ভাব প্রকাশ করা । নাট্যশিল্পের এক বিশেষ দিক হচ্ছে এই মূকাভিনয় । বস্তুর অস্তিত্ব না থাকা সত্বেও বিভ্রমের মাধ্যমে অর্থাৎ দর্শকের চোখে বিভ্রম ঘটিয়ে সেই বস্তুকে অস্তিত্বে নিয়ে আসার এক আকর্ষণীয় কৌশল হচ্ছে মূকাভিনয়। প্রাচীন রোমান যুগে এই শিল্পের প্রথম চর্চার ইতিহাস পাওয়া যায়। প্রাচ্য-পাশ্চাত্যের অনেক জায়গায় এর চর্চা হয়েছে। গ্রিসে সম্ভবত প্রথম "Pantomime" নামের একজন মুখোশ পরিহিত অভিনেতা মূকাভিনয় প্রদর্শন করেছিলেন। Pantomime একটি গ্রিক শব্দ যার অর্থ বিশুদ্ধ অনুকৃতি।

মূকাভিনয়ের জনক বলা হয় ফ্রান্সের মার্সেল মার্সো কে। বর্তমানে প্রায় তিন ধরনের মূকাভিনয়ের চর্চা হয় সারাবিশ্বে। মূকাভিনয়, আধুনিক মূকাভিনয়, বর্তমান মূকাভিনয়।

ঐতিহ্যগত মূকাভিনয় : যা সাদা মুখে গল্প বা নাটকীয়তার মাধ্যমে অভিনীত হয়। ঐতিহ্যগত মূকাভিনয়ের জনক মার্সেল মার্সো। অনেকে আজকাল সাদা মুখে বা রঙ চঙ না মেখেই থিয়েটারের পরিচ্ছদে মূকাভিনয় করেন।

আধুনিক মূকাভিনয় : এর জনক বলা হয় এতিয়েন দেক্রু কে। তিনি ঐতিহ্যগত মূকাভিনয় থেকে মূকাভিনয়কে নতুন দিকের প্রবর্তন করেন। মূকাভিনয়ের গ্রামাটিক মুভমেন্ট নির্মাণ করেন তিনি। উদাহরণস্বরূপ বলা যায়, ন্যাচারাল পেইন্টিংস এবং অ্যাবস্ট্রাক্ট পেইন্টিংস। এতিয়েন দেক্রু ছিলেন মার্সেল মার্সোর মূকাভিনয় গুরু।

তৃতীয় স্কুলটির প্রবর্তক জাকুলিন লিকক। তিনি থিয়েটারের শিক্ষক। মুখোশ ও দেহের সমগ্র অবয়বকে মুখোশের আবরণে মুভমেন্ট নির্মাণ করেছেন তিনি।

বাংলাদেশে মূকাভিনয়
-------------------

বাংলাদেশে আধুনিক মূকাভিনয়ের চর্চা ঘটা করে শুরু হয় ১৯৭৫ সাল থেকে। বিটিভির "যদি কিছু মনে না করেন' ও 'বলাবাহূল্য' অনুষ্ঠানে প্রায়ই মূকাভিনয় দেখাতেন পার্থ প্রতিম মজুমদার। তখন থেকে ১৯৮৮ সাল পর্যন্ত বাংলাদেশের মঞ্চে একক মূকাভিনয় প্রদর্শিত হয়েছে। সেগুলি ছিল স্বল্প সময়ব্যাপী এবং সংখ্যায়ও কম। শিল্পীর পোশাকের ধরন প্রায় একই রকম হতো কালো রঙের অাঁটসাট আচ্ছাদন এবং মুখে সাদা রংয়ের প্রলেপ। বিষয়বস্ত্ত ছিল অত্যন্ত হালকা ও বিনোদনধর্মী। এ পর্বে সৃজনশীল ধ্যান-ধারণা বিশেষ একটা ছিল না। তবে নানা রকম সীমাবদ্ধতা সত্ত্বেও তখন যে কয়েকটি ভাল প্রদর্শনী হয়েছে সেগুলির মধ্যে রয়েছে জন্ম থেকে মৃত্যু, বালক ও পাখি, প্রজাপতি, জনসংখ্যা বৃদ্ধি, ফটোগ্রাফার, ঔষধ বিক্রেতা, বখাটে ছেলের পরিণতি, রিকশাওয়ালা, মাছ ধরা ইতাদি। এগুলিতে ক্যারিকেচার এবং অহেতুক হাস্যকৌতুকের স্থলে ক্ষেত্রবিশেষে বিষয়ের গভীরতা প্রকাশ পেয়েছে।

১৯৮৯ সাল থেকে একক অভিনয়ের পাশাপাশি দলগত অভিনয়ের ধারাও প্রচলিত হয়। এ ক্ষেত্রে ‘ঢাকা প্যান্টোমাইম’ অগ্রণী ভূমিকা পালন করে। ১৯৮৯ সালের ২৩ অক্টোবর প্রতিষ্ঠার পর থেকে দলটি ঢাকাসহ দেশের বিভিন্ন অঞ্চলে একক ও দলগত মূকাভিনয় পরিবেশন করে এ শিল্পকে জনপ্রিয় করে তুলতে চেষ্টা করে।

তথ্যসূত্র
---------
**মণিপুরী ললিতকলা একাডেমি** বাংলাদেশের মৌলভীবাজার জেলার, কমলগঞ্জ উপজেলায় অবস্থিত। বৃহত্তর সিলেট অঞ্চলের মণিপুরীদের সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৮ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ একাডেমিটি প্রতিষ্ঠা করা হয়।

ইতিহাস
------

১৯৭৬ সালে দীননাথ সিংহ গণভবনে মণিপুরীদের জন্য একটি সাংস্কৃতিক প্রতিষ্ঠানের দাবি পেশ করেন। ১৯৭৮ সালে *রাজশাহী বিভাগীয় শহরে উপজাতীয় কালচারাল একাডেমি, খাগড়াছড়ি উপজাতীয় সাংস্কৃতিক ইনস্টিটিউট এবং মৌলভীবাজার মণিপুরী ললিতকলা একাডেমি স্থাপন* শীর্ষক শিরোনামে তিনটি প্রতিষ্ঠানের অনুমোদন দেয় সংস্কৃতি বিষয়ক মন্ত্রণালয়। এরই পরিপ্রেক্ষিতে রাষ্ট্রপতির তৎকালীন মহিলা বিষয়ক উপদেষ্টা ফিরোজা বারী প্রতিষ্ঠানের ভিত্তিপ্রস্তর স্থাপন করেন। ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।

কার্যক্রম
---------

### প্রশিক্ষণ

1. সাধারণ সঙ্গীত
2. উপজাতীয় সঙ্গীত
3. তাঁত বুনন ও পোষাক তৈরি প্রশিক্ষণ
4. নৃত্য
5. নাট্য
6. কবিতা আবৃত্তি ও প্রমিত উচ্চারণ
7. চিত্রাঙ্কন

### গবেষণা, প্রকাশনা ও গ্রন্থাগার

1. মণিপুরী ভাষা শিক্ষা কোর্স
2. মণিপুরী নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

আরো দেখুন
---------

* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* মৌলভীবাজার জেলা

তথ্যসূত্র
---------

1. 1 2  "ইতিহাস, ক্ষুদ্র নৃগোষ্ঠী কালচারাল একাডেমি"। *mla.portal.gov.bd*। সংগ্রহের তারিখ ২০২২-১১-০৪।
2. ↑  "ক্ষুদ্র নৃগোষ্ঠী সাংস্কৃতিক প্রতিষ্ঠান আইন"। *bdlaws.minlaw.gov.bd*। সংগ্রহের তারিখ ২০২২-১১-০৪।
**ক্রিস্টোফার জেমস ড্রাম** (ইংরেজি: Chris Drum; জন্ম: ১০ জুলাই, ১৯৭৪) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ক্রিস ড্রাম**।

প্রথম-শ্রেণীর ক্রিকেট
---------------------

অকল্যান্ডভিত্তিক রসমিনি কলেজে অধ্যয়ন করেছেন তিনি। ১৯৯৬-৯৭ মৌসুম থেকে ২০০১-০২ মৌসুম পর্যন্ত ক্রিস ড্রামের প্রথম-শ্রেণীর খেলোয়াড়ী জীবন চলমান ছিল।

১৯৯৬ থেকে ২০০২ সাল পর্যন্ত ঘরোয়া পর্যায়ে অকল্যান্ড দলের পক্ষে ধারাবাহিক ক্রীড়াশৈলী প্রদর্শন করেছেন। প্রথম-শ্রেণীর ক্রিকেটে প্রতিযোগিতা প্লাঙ্কেট শীল্ডে ১৯৯ উইকেট ও সীমিত ওভারের ফোর্ড ট্রফি প্রতিযোগিতায় ৭৪ উইকেট লাভের মাধ্যমে খেলোয়াড়ী জীবনের সমাপ্তি টানেন।

১৯৯৮ সালে মালয়েশিয়ায় অনুষ্ঠিত কমনওয়েলথ গেমসে নিউজিল্যান্ড দলের অন্যতম সদস্য ছিলেন। ঐ প্রতিযোগিতায় তার দল ব্রোঞ্জপদক লাভ করেছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন ক্রিস ড্রাম। ১৫ মার্চ, ২০০১ তারিখে ক্রাইস্টচার্চে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ মার্চ, ২০০২ তারিখে অকল্যান্ডে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৯৮-৯৯ মৌসুমে নিজ দেশে ভারতের বিপক্ষে ওডিআইয়ে প্রথম খেলেন। কিন্তু, সিরিজের তৃতীয় ওডিআইটি বৃষ্টির কারণে পরিত্যক্ত ঘোষিত হয়। জিওফ অ্যালট ও সাইমন ডৌলের আঘাতের কারণে তাকে দলে ফিরিয়ে আনা হয়। তবে, দলে স্থান পাকাপোক্ত করার জন্যে তাকে জিওফ অ্যালট, অ্যান্ড্রু পেন, শেন ও’কনর ও ড্যারিল টাফি’র সাথে বেশ প্রতিদ্বন্দ্বিতায় অবতীর্ণ হতে হয়।

১৪ জানুয়ারি, ১৯৯৯ তারিখে ভারতের বিপক্ষে ওডিআইয়ে অভিষেক ঘটে তার। শচীন তেন্ডুলকরকে বিদেয় করে নিজস্ব প্রথম ওডিআই উইকেটের সন্ধান পান। ১৯৯৯ সালের ক্রিকেট বিশ্বকাপ ও ইংল্যান্ডের বিপক্ষে টেস্ট সিরিজে তাকে সংরক্ষিত খেলোয়াড় হিসেবে দলে রাখা হয়।

টেস্ট অভিষেক
------------

মার্চ, ২০০১ সালে সফরকারী পাকিস্তানের বিপক্ষে সিরিজের দ্বিতীয় টেস্টে তার অভিষেক পর্ব সম্পন্ন হয়। জেড স্টেডিয়ামে অনুষ্ঠিত ঐ টেস্টে তৃতীয় নিউজিল্যান্ডীয় বোলার হিসেবে প্রথম বলেই উইকেট লাভের কৃতিত্বতা প্রদর্শন করেন। ইজাজ আহমেদকে আউট করেন তিনি।

এপ্রিল, ২০০২ সালে সর্বশেষ টেস্ট খেলায় অংশ নেন। তুলনামূলকভাবে কম বয়সেই ২৮ বছর বয়সে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।

তথ্যসূত্র
---------

1. ↑  Chris Drum profile, espncricinfo.com; accessed 24 August 2014.

আরও দেখুন
---------

* শেন বন্ড
* রবার্ট অ্যান্ডারসন
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ক্রিস ড্রাম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্রিস ড্রাম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মিউজিক অন কনসোল** (ইংরেজি: Music On Console বা MOC) হলো গ্নু/লিনাক্স বা ইউনিক্স সিস্টেমের জন্যে এনকার্সেস-ভিত্তিক কনসোল অডিও প্লেয়ার।  মূলত ডামিয়ান পিটরাস এটি লেখেন এবং বর্তমানে এর সার্বিক তত্ত্বাবধানে আছেন জন ফিৎসগ্যারাল্ড। এটি পাওয়ারফুল এবং সহজে ব্যবহারযোগ্য হওয়ার কথা মাথায় রেখেই ডিজাইন করা হয়েছে, যার ইন্টারফেস মিডনাইট কমান্ডার কনসোল ফাইল ম্যানেজার কর্তৃক প্রভাবিত। ডিফল্ট ইন্টারফেস লেআউট বাম প্যানে ফাইল তালিকা এবং ডানে প্লেতালিকা নিয়ে গঠিত।  এটি স্বনির্ধারিত কীবাইন্ডিং, কালার স্কিম ও ইন্টারফেস লেআউট সহযোগে কনফিগারেবল। মিউজিক অন কনসোল বেশ কিছু থিম নিয়ে আসে, যা টেক্সট ফাইলে সংজ্ঞায়িত থাকে এবং নতুন লেআউট গঠনে যা পরিবর্তন করা যায়। এটি অ্যানভান্সড লিনাক্স সাউন্ড স্থাপত্য বা এএলএসএ, ওপেন সাউন্ড ব্যবস্থা বা ওএসএস অথবা জ্যাক অফিও কানেকশন কিট বা জ্যাক আউটপুট সমর্থন করে।

সমির্থিত ফাইল ফরম্যাটের মধ্যে রয়েছে: স্মপি৩, ওজিজি ভরবিস, ফ্লাক, মিউজপ্যাক, স্পিক্স, ডব্লিউএভি(এবং libsndfile কর্তৃক সমর্থিত অন্যান্য কম জনপ্রিয় ফরম্যাটও সমর্থন করে), মোড, ওয়াবপ্যাক, এএসি, এসআইডি, এমআডিআই। উপরন্তু, FFMpeg অথবা Libav কর্তৃক রিকোগনাইজড সব অডিও ফরম্যাটই সমর্থন করে। নতুন ফরম্যাট সমর্থন উন্নয়ানাধীন রয়েছে। ইন্টারনেট স্ট্রিম সমর্থনও রয়েছে।

মিউজিক অন কনসোলের একটি একক প্লেলিস্ট (যেটি m3u ফরম্যাটে স্পংরক্ষণ করা যায়) ও 'মিউজিক ডিরেক্টরি'-এর শারণা আছে গবে মেটাডাটা সংরক্ষণের কোন লাইব্রেরি ফাইল নেই। তার বদলে এ তথ্যগুলো ট্যাগ থেকে ফাইলগুলো নিজেদের দ্বারা বা ট্যাগ ক্যাশে থেকে রিড করা হয়, হয় প্রবেশের নয় অবসর সিপিইউ সময়ে। যদি প্লেলিস্টের বিস্তৃত m3u তথ্য থাক্স, তাও পড়া হবে। যদি প্লেলিস্ট সংরক্ষণ করা হয়, যেকোন পঠিত মেটাডাটা সংরক্ষিত হবে।

এর টেক্সট-অনলি প্রকৃতি খুব কম সিস্টেম রিসোর্স ব্যবহার করে এবং এটি একটি ভিন্ন থ্রেডে একটি আউটপুট বাফার ব্যবহার করে যাতে উচ্চ সিস্টেম লোডের সম্মুখীন না হয়ে অবিরত প্লেব্যাক চালু রাখা যায়। সাধারণত প্রোগ্রাম থেকে বের হলে এটি শুধুমাত্র ইন্টারফেসটিই বন্ধ করে করে, প্রোগ্রামটি নিজেকে ডেমোনাইজ করে যাতে করে পেছনে অডিও চলতে থাকে। 

এই ক্লায়েন্ট/সার্ভার স্থাপত্য মিউজিক প্লেয়ার ডেয়মন এবং এক্সএমএমএস২-এর মত, তবে মিউজিক অন কনসোল নেটওয়ার্কের মাধ্যমে প্রবেশযোগ্য নয় এবং বিকল্প ক্লায়েন্টের সাথে যোগাযোগ করতে কোন উন্মুক্ত এপিআই নেই। এর সুবিধা, অসুবিধা দুটোই রয়েছে, যখন মিউজিক অন কনসোল দূরবর্তী গ্রাফিক্যাল ক্লায়েন্ট দ্বারা নিয়ন্ত্রণ করা যায় না, এটি পুরো ফাইল ব্যবস্থা নিরাপদভাবে র‍্যাঞ্জ করা যায়।

কিউটি ইউটিলিটি moc-এর সাথে সংঘর্ষের কারণে মিউজিক অন কনসোল প্লেয়ারের এই বাইনারিটির নাম রাখা হয়েছে **mocp**।

তথ্যসূত্র
---------

1. ↑  চ্যাপনিক, রেবেকা (১১ জুন ২০১২)। "রক আউট উইদ য়্যুর কনসোল আউট"। লিনাক্স জার্নাল। সংগ্রহের তারিখ ১৩ ডিসেম্বর ২০১৮।
2. ↑  ড্যান, ক্র‍্যাশুন (৩ ডিসেম্বর ২০১১)। "লিনাক্সের জন্যে ১০টি কনসোল মিউজিক প্লেয়ার"। টাক্সঅ্যারেনা। সংগ্রহের তারিখ ১৩ জানুয়ারি ২০১৫।
3. ↑  "মিউজিক অন কনসোল"। লিনাক্স লিংক্স। ২৫ আগস্ট ২০১৪। ২৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।
4. ↑  রুচি (২৫ মে ২০১১)। "MOC (music on console) – Console audio player for LINUX/UNIX"। উবুন্টু গিক। ১১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।

বহিঃসংযোগ
---------

* প্রাতিষ্ঠানিক ওয়েবসাইট
হাসনাহেনার ফল
**হাসনাহেনা** বা **হাসনুহানা** (বৈজ্ঞানিক নাম- *Cestrum nocturnum*) *Solanaceae* পরিবারভুক্ত একটি ফুল। ইংরেজিতে অনেকগুলি নাম। নামগুলি হল lady of the night, night-blooming jessamine, night-scented jessamine, night-scented cestrum অথবা poisonberry। এই ফুলটি ওয়েষ্ট ইন্ডিজের স্থানীয়, তবে দক্ষিণ এশিয়ার প্রাকৃতিক পরিবেশে এটি বেশ মানিয়ে নিয়েছে।

বর্ণনা
------

হাসনাহেনা সাদামাটা ফুল, তবু কিছুতেই এড়ানো যাবে না এমনই গন্ধের জোয়ার। যেখানেই ফুটুক, জানান সে দেবেই। ওয়েস্ট ইন্ডিজের প্রজাতি। লতানো ধরনের ঝোপাল গাছ। ডালের গায়ে অজস্র সাদা সাদা তিল থাকে, এদের নাম ল্যান্টিসেল। পাতা লম্বাটে, ১৪.৪ থেকে ৩-৪ সেমি, মসৃণ। বছরে কয়েকবার ফুল ফোটে। তবে গ্রীষ্ম ও বর্ষায় বেশি ফোটে। পাতার গোড়া বা ডালের ও আগায় ফুলের ছোট ছোট থোকা, সন্ধ্যায় ফোটে ও সুগন্ধ ছড়ায়। সাদাটে ফুল নলাকার, ২ সেমি লম্বা, ৫ পাপড়ি। ফল গোল, সাদা। কলমে চাষ। *Cestrum diurnum* বুনো প্রজাতি, ভারতে এবং বাংলাদেশেও জন্মায়। গাছ খাড়া, তেমন ঝোপাল বা লতান নয়। ফুলের গন্ধও কম, দিনের বেলা ফোটে।

চিত্রশালা
---------

* 
* 
* 
* 
* 
* Freshly opened in Rockledge, Florida. (1 of 3)Freshly opened in Rockledge, Florida. (1 of 3)
* 
* A Black Racer snake rests on branches of a Night-Blooming Jasmine bush in Rockledge, Florida. (1 of 3)A Black Racer snake rests on branches of a Night-Blooming Jasmine bush in Rockledge, Florida. (1 of 3)
* Cestrum nocturnum (Jazmín de Noche) in El Crucero, Managua, Nicaragua.Cestrum nocturnum (Jazmín de Noche) in El Crucero, Managua, Nicaragua.

তথ্যসূত্র
---------

1. ↑  "*Cestrum nocturnum*"। European and Mediterranean Plant Protection Organization (EPPO)। সংগ্রহের তারিখ ১৯ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hortus Third Cornell University, *Western Garden Book* 2007 Ed
3. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে ১৯৮৮; পৃষ্ঠা- ৬২, আইএসবিএন ৯৮৪-০৭-৪৪১২-৭
**পৈশাচ বিবাহ** মনু স্মৃতির চতুর্থ অধ্যায়ে (শ্লোক 3.34) বর্ণিত আট প্রকার বিবাহের মধ্যে অন্যতম। 

**Suptāṃ mattāṃ pramattāṃ vā raho yatropagacchati |**

**Sa pāpiṣṭho vivāhānāṃ paiśācaścāṣṭamo'dhamaḥ ||**

সংস্কৃত:

**সুপ্তাং মত্তাং প্রমত্তাং বা রহো যত্রোপগচ্ছতি।**

**স পাপিষ্ঠো বিবাহানাং পৈশাচশ্চাষ্টমোঽধমঃ॥**

যখন কোন পুরুষ কোন নারীকে অপহরণ করে এবং ঘুমের সময় তার সাথে যৌন মিলন করে, অথবা মাতাল বা মাতাল বা অচেতন বা মানসিক প্রতিবন্ধী হলে তাকে বলা হয় পৈশাচ বিয়ে। হিন্দুধর্মের মনুস্মৃতিতে সংজ্ঞায়িত আট প্রকারের বিবাহ যেমন (১) ব্রহ্ম, (২) দৈব, (৩) অর্শ, (৪) প্রাজাপত্য, (৫) অসুর, (৬) গন্ধর্ব, (৭) রাক্ষস, and (৮) পৈশাচ এর মধ্যে এই বিবাহের কথা বিশেষভাবে উল্লেখ্য।

হিন্দু ধর্মের হিন্দু সমাজশৃঙ্খলার চারটি বর্ণ যেমন ব্রাহ্মণ, ক্ষত্রিয়, বৈশ্য এবং শূদ্র সকলের জন্য এই ধরনের বিবাহ কে নিন্দিত ও নিষিদ্ধ করা হয়েছে। এই ধরনের বিয়ে থেকে জন্ম নেওয়া শিশুরা সঠিক উত্তরাধিকারী হয় না কারণ এই বিয়ে নিজেই অবৈধ বলে বিবেচিত হয়।

তথ্যসূত্র
---------

1. ↑  Manusmriti with the Commentary of Medhatithi by Ganganatha Jha | 1920 | 1,381,940 words | আইএসবিএন ৮১২০৮১১৫৫০ ()
ধ্রুপদী দক্ষিণ-পূর্ব এশীয় ইতিহাসে উল্লেখযোগ্য মণ্ডল ( আনু. ৫ম থেকে ১৫শ শতাব্দী)। উত্তর থেকে দক্ষিণে; বগন্, অয়ুত্থয়া, চম্পা, অঙ্কোর, শ্রীবিজয় এবং মজপহিৎ ।
***মণ্ডল*** একটি সংস্কৃত শব্দ যার অর্থ 'বৃত্ত'। মণ্ডল হল দক্ষিণ-পূর্ব এশীয় ইতিহাসের প্রথম দিকে মৌঙ বা কদতুঅন (রাজত্ব) মধ্যে বিস্তৃত রাজনৈতিক ক্ষমতার নিদর্শনগুলি বর্ণনা করার জন্য একটি গঠনাদর্শ, যেখানে কেন্দ্রীয় নেতৃত্বের চেয়ে স্থানীয় ক্ষমতা বেশি গুরুত্বপূর্ণ ছিল। মণ্ডল-র ধারণাটি একীভূত রাজনৈতিক ক্ষমতার সন্ধানে আধুনিক প্রবণতাকে ভারসাম্যপূর্ণ করে, যেমন, পরবর্তী ইতিহাসের বৃহৎ রাজ্য এবং জাতি রাষ্ট্রের শক্তি - মানচিত্র তৈরির প্রযুক্তিতে ১৫ শতকের অগ্রগতির একটি অসাবধানতাবশত উপজাত।  ও. উ. উল্টের্স এর কথায়, যিনি ১৯৮২ সালে এই ধারণাটি আরও অন্বেষণ করেছিলেন:

> পূর্ববর্তী দক্ষিণ-পূর্ব এশিয়ার মানচিত্র যা ছোট বসতিগুলির প্রাগৈতিহাসিক জাল-তন্ত্র থেকে বিবর্তিত হয়েছিল এবং ঐতিহাসিক নথিতে নিজেকে প্রকাশ করে তা প্রায়শই অধিক্রমণ করা মণ্ডলগুলির একটি জোড়াতালি-ক্ষেত্র ছিল।
> 
> 

এটি প্রথাগত দক্ষিণ-পূর্ব এশিয়ার রাজনৈতিক গঠন, যেমন রাজ্যের যুক্তরাষ্ট্র বা আধিপত্যের কেন্দ্রের অধীনে অধীনস্থ রাষ্ট্র বোঝাতে নিযুক্ত করা হয়। এটি ২০ শতকের ইউরোপীয় ঐতিহাসিকদের দ্বারা প্রাচীন ভারতীয় রাজনৈতিক বক্তৃতা থেকে প্রচলিত অর্থে "রাষ্ট্র "শব্দটি এড়ানোর উপায় হিসাবে গৃহীত হয়েছিল। ভিয়েতনাম ব্যতীত দক্ষিণ-পূর্ব এশীয় রাজনীতিই কেবল নির্দিষ্ট সীমানা এবং আমলাতান্ত্রিক যন্ত্রপাতি সহ একটি আঞ্চলিকভাবে সংজ্ঞায়িত রাষ্ট্রের চীনা এবং ইউরোপীয় দৃষ্টিভঙ্গির সাথে সঙ্গতিপূর্ণ ছিল না, তবে তারা যথেষ্ট বিপরীত দিকে চলে গেছে: রাজনীতিকে তার সীমানার পরিবর্তে কেন্দ্র দ্বারা সংজ্ঞায়িত করা হয়েছিল, এবং এটি প্রশাসনিক একীকরণের মধ্য দিয়ে ছাড়াই অনেক অন্যান্য উপনদী পলিটি নিয়ে গঠিত হতে পারে।

বিভিন্ন উপায়ে ইউরোপের সামন্ততান্ত্রিক ব্যবস্থার মতো, রাজ্যগুলি অধিপতি-করদ সম্পর্কের সাথে যুক্ত ছিল।

তথ্যসূত্র
---------

1. ↑  "How Maps Made the World"। Summer ২০১১। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১১।
2. ↑  O.W. Wolters, 1999, p. 27
3. ↑  Dellios, Rosita (২০০৩-০১-০১)। "Mandala: from sacred origins to sovereign affairs in traditional Southeast Asia"। Bond University Australia।
**হাসন রাজা ( হাসন রাজা )** পরিচালক রুহুল আমিন পরিচালিত, ভারতীয় অভিনেতা মিঠুন চক্রবর্তী এবং অভিনেত্রী রাইমা সেন অভিনীত ২০১৭ সালের একটি বাংলাদেশী চলচ্চিত্র। এটি বাংলাদেশের এক কিংবদন্তি মরমী কবি, বাউল শিল্পী এবং জমিদার দেওয়ান হাসন রাজার জীবনের কিছু ঘটনার উপর ভিত্তিকৃত চলচ্চিত্র।

পটভূমি
------

ছবিটি  হাসন রাজাকে নিয়ে , যিনি সিলেটের একজন উজ্জ্বল, নির্দয় জমিদার (অভিজাত) , যিনি দিলরামের প্রেমে পড়েন, যিনি তাকে রূপান্তরিত করেন। তিনি পরে কবি হন, গান গেয়ে সারা বাংলাদেশে ঘুরে বেড়ান। হিন্দুধর্ম, বৌদ্ধধর্ম এবং সুফিবাদ তার গানকে প্রভাবিত করেছিল। তিনি ছিলেন নোবেল পুরস্কার বিজয়ী রবীন্দ্রনাথ ঠাকুরের অনুপ্রেরণা , যিনি বিশ্বব্যাপী বিভিন্ন সম্মেলনে রাজার কথা উল্লেখ করেছিলেন এবং তিনি আজও বাঙালি সংস্কৃতির সর্বশ্রেষ্ঠ এবং শক্তিশালী আইকনদের একজন।

কুশলীবগণ
--------

* মিঠুন চক্রবর্তী - হাসন রাজা
* রাইমা সেন -দিলারাম
* মামুনুর রশীদ
* রুনা কাঞ্চন
* শামীমা তুষ্টি
* আরমান পারভেজ
* মনোশ ভন্ডপদ্য
* বাকর বকুল
* অয়ন চৌধুরী
* শম্পা রেজা

তথ্যসূত্র
---------

1. ↑  হাসান রাজা চলচ্চিত্রের প্রিভিউ (৫ মে ২০১৫)। "ওয়েটাইমস.কম"। *ওয়েটাইমস*। সংগ্রহের তারিখ ১০ জানুয়ারী ২০২২।
2. ↑  "Press release from Hason Raja Flim"। *শীর্ষবিন্দু* (ইংরেজি ভাষায়)। ২০১৫-০৫-০৯। সংগ্রহের তারিখ ২০২২-০১-১০।
**মণিভূষণ ভট্টাচার্য** (৩ মে, ১৯৩৮ — ১৩ জানুয়ারী, ২০১৪) একজন বাঙালি কবি ছিলেন।
তিনি ২০০৮ খ্রিষ্টাব্দে রবীন্দ্র পুরস্কার লাভ করেন।

প্রারম্ভিক জীবন
---------------

মণিভূষণ ১৯৩৮ সালে বাংলাদেশের চট্টগ্রামের সীতাকুন্ড নামে একটি শহরে জন্মগ্রহণ করেছিলেন। মণিভূষণ পরবর্তীকালে উত্তর ২৪ পরগণা জেলার নৈহাটি শহরে বসতি স্থাপন করেন এবং ১৯৬২ সালে কাচরাপাড়ায় স্কুল শিক্ষক হিসাবে জীবিকা শুরু করেন। ১৯৬৩ সালে যোগ দেন গরিফা হাই স্কুলে। শহরের প্রান্তিক ও দরিদ্র মানুষের দৈনন্দিন জীবন তাঁর কবিতায় প্রকাশ পেয়েছিল।

সাহিত্য
-------

১৯৫০ সালের পর মণিভূষণ কবিতা লেখা শুরু করেন। প্রথম বই *কয়েকটি কন্ঠস্বর* বের হয় ১৯৬২ সালে। তাঁর দ্বিতীয় কাব্যগ্রন্থ *উতকন্ঠ শর্বরী* ১৯৭১ সালে রাষ্ট্রীয় সন্ত্রাস ও হত্যার বিরুদ্ধে লেখা। ১৯৭৪ সালে প্রকাশিত তাঁর *গান্ধীনগরে রাত্রি* কাব্যগ্রন্থের জন্য বিশেষ পরিচিতি পান তি্নি। তাঁর কবিতাগুলি বেশিরভাগ রাজনৈতিক কিন্তু তাতে রোম্যান্স ও বিপ্লব একীভূত হয়েছে। লিটল ম্যাগাজিনে অনেক কবিতা লিখেছেন তিনি। মণিভূষণ ২০০৮ সালে রবীন্দ্র পুরষ্কারে ভূষিত হন।

তথ্যসূত্র
---------

1. ↑  সরকার, পবিত্র। "উত্তাল সময়সন্ধির প্রতিবাদী কণ্ঠস্বর"। *anandabazar.com*। সংগ্রহের তারিখ ২০২০-০৮-১২।
2. ↑  "Monivushon Vottacharj Books: মণিভূষণ ভট্টাচার্য এর বই সমূহ | Rokomari.com"। *www.rokomari.com* (ইংরেজি ভাষায়)। সংগ্রহের তারিখ ২০২০-০৮-১২।
**মিইয়ো সেতুপথ** (ইংরেজি: **Millau Viaduct**, ফরাসি: **le Viaduc de Millau**) দক্ষিণ ফ্রান্সের মিইয়ো অঞ্চলের কাছাকাছি তার্ন নদীর উপত্যকার উপর দিয়ে অতিক্রমকারী একটি তারের অবলম্বনবিশিষ্ট সেতু। ইঙ্গ-ফরাসি অংশীদারিত্বে ফরাসি অবকাঠামো প্রকৌশলী মিশেল ভিরলোজো ও ইংরেজ স্থপতি নরম্যান ফস্টার এটি নকশা করেন। এটি একই সাথে পৃথিবীর উচ্চতম থামবিশিষ্ট সেতু এবং উচ্চতম তারের অবলম্বনবিশিষ্ট সেতু যার উচ্চতা ৩৩৬.৪ মিটার (১১০৪ ফুট)। তুলনায় আইফেল টাওয়ারের উচ্চতা ৩২৪ মিটার (১০৬৩ ফুট)।

এর নির্মাণকার্জে ব্যায় হয় প্রায় ৩৯৪ মিলিয়ন পাউন্ড। এটি আনুষ্ঠানিকভাবে উদ্ভদন করা হয় ১৪ই ডিসেম্বর ২০০৪ সালে। আর যান চলাচলের জন্য খুলে দেওয়া হয় ১৬ই ডিসেম্বর ২০০৪ তারিখে। এই সেতুপথটি ধারাবাহিকভাবে একটি অন্যতম প্রকৌশলগত মহা-অর্জন হিসেবে পদমর্যাদা পেয়ে চলেছে। ২০০৬ সালে ইন্টারন্যাশনাল অ্যাসোসিয়েশন ফর ব্রিজ অ্যান্ড স্ট্রাকচারাল ইঞ্জিনিয়ারিং  (সেতু ও অবকাঠামোগত ইঞ্জিনিয়ারিং এর আন্তর্জাতিক সংঘ) থেকে আউটস্ট্যান্ডিং স্ট্রাকচারাল অ্যাওয়ার্ড পেয়েছে।

ইতিহাস
------

১৯৮০ সালের দিকে মিইয়ো-র কাছের তার্ন নদীর উপত্যকার উচ্চস্তরের যানবাহন চলাচল বেশি যানজট সৃষ্টি করছিল, বিশেষ করে গ্রীষ্মকালে ছুটির দিনের কারণে প্যারিস থেকে স্পেনের যানচলাচল যানজট সৃষ্টি করত। বাইপাস বা পার্শ্বপথের পদ্ধতিটি মিইয়োতে দীর্ঘকাল ধরে বিবেচনা করা হচ্ছিল, তা শুধু বাধাহীন চলাচলের ও দীর্ঘ যানচলাচলের সময় কমানোরর জন্য নয় বরং মিইয়োর আঞ্চলিক ব্যবসা ও বাসস্থান গুলার কারণে এতে প্রবেশের গুনগত মান বৃদ্ধির জন্য।তখন নদী ও জর্জ উপত্যকার উপর দিয়ে একটা ব্রিজ বানানোকেই অন্যতম সমধান হিসেবে ধরা হয়েছিল। ১৯৮৭ সালে CETE সেতুটির পরিকল্পনার উপরে প্রথম আলোচনা করে। ১৯৯১ সালে তারা তার্ন নদীর উপর দিয়ে অতিক্রমকারী ২৫০০ মিটারের (৮২০০ ফুট) দীর্ঘ অবকাঠামো নির্মাণের সিদ্ধান্তে উপনীত হয়। ১৯৯৩-১৯৯৪ যাবত ৭ জন স্থপতি ও ৮ জন অবকাঠামো প্রকৌশলী এটি নিয়ে সরকারকে পরামর্শ প্রদান করে।

প্রস্তাবিত নানা ধরনের সেতুর মডেল
১৯৯৫ সালে সরকার এটির নকশা প্রতিযোগিতা জন্য জনগণের আগ্রহের একটি ঘোষণা জারি করে। ১৯৯৬ সালে বিচারক একটি বহু স্প্যানসহ ক্যাবল স্টেইড ব্রিজের নকশার ঘোষণা দেয়। এটি মিশেল ভিরলোজো ও নরম্যান ফস্টার দ্বারা চালিত সোগেলার্গ কনসোর্টিয়াম কর্তৃক প্রস্তাবিত ছিল।

  

[[
**মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং** (তিব্বতি: མི་ཕམ་བསོད་ནམས་དབང་ཕྱུག་གྲགས་པ་རྣམ་རྒྱལ་དཔལ་བཟང, ওয়াইলি: *mi pham bsod nams dbang phyug grags pa rnam rgyal dpal bzang*) তিব্বতের ফাগ-মো-গ্রু-পা রাজবংশের ত্রয়োদশ ও অন্তিম রাজা ছিলেন।

দলাই লামার পৃষ্ঠপোষকতা
----------------------

মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন।:১৮৪-১৯৩ দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন।:১৯৩ এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে।

রাজ্যের পতন
-----------

১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন।:১৯৩ ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়। ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়।

তথ্যসূত্র
---------

1. ↑  Sarat Chandra Das, 'Contributions on the religion history &c, of Tibet', *Journal of the Asiatic Society of Bengal* 1881, p. 242.
2. 1 2 3  David Snellgrove & Hugh Richardson, *A Cultural History of Tibet*. New York 1968
3. ↑  Giuseppe Tucci, *Tibetan Painted Scrolls*. Rome 1949, pp. 55–6.
4. ↑  Günther Schulemann, *Geschichte der Dala-Lamas*. Leipzig 1958.

|
|  |
| পূর্বসূরীর্নাম-পার-র্গ্যাল-বা | **মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংত্রয়োদশ ফাগ-মো-গ্রু-পা শাসক** | উত্তরসূরী-- |
|

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
**আলফ্রেড আর্নেস্ট ডিপার** (ইংরেজি: Alfred Dipper; জন্ম: ৯ নভেম্বর, ১৮৮৫ - মৃত্যু: ৭ নভেম্বর, ১৯৪৫) গ্লুচেস্টারশায়ারের আপের্লি এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন **আল্ফ ডিপার** নামে পরিচিত **আলফ্রেড ডিপার**।

প্রথম-শ্রেণীর ক্রিকেট
---------------------

১৯০৮ সালে গ্লুচেস্টারশায়ারের সদস্যরূপে প্রথম-শ্রেণীর ক্রিকেটে অভিষেক ঘটে আলফ্রেড ডিপারের। টনব্রিজে কেন্টের বিপক্ষে অনুষ্ঠিত ঐ খেলায় দলের একজন সদস্যের ঘাটতি ছিল। নয় নম্বরে ব্যাটিংয়ে নামেন তিনি ও দলের শীর্ষ রান সংগ্রহকারী ছিলেন। তবে, দলের নিয়মিত সদস্যের মর্যাদা লাভ করতে পারেননি। ১৯১১ সালে উদ্বোধনী ব্যাটসম্যান হিসেবে নবরূপে আবির্ভূত হন। এরপর থেকে ১৯৩২ সালে অবসর গ্রহণের পূর্ব-পর্যন্ত দলের নিয়মিত সদস্য হিসেবে খেলতে থাকেন।

১৯২০-এর দশকের মাঝামাঝি সময়ে ওয়ালি হ্যামন্ডের আবির্ভাবের পূর্ব-পর্যন্ত মূলতঃ রক্ষণাত্মক ভঙ্গীমায় ব্যাটিং করতেন। তখন গ্লুচেস্টারশায়ারের ব্যাটিংয়ে নড়বড়ে থাকার ফলেই এমনটি হয়েছিল। দলে থাকাকালে পনেরোবার সহস্রাধিক রান করেছেন। এছাড়াও পাঁচবার দুই সহস্রাধিক রান তুলেন। সমগ্র খেলোয়াড়ী জীবনে ২৮,০৭৫ রান তুলেছেন। তন্মধ্যে, ৫৩টি সেঞ্চুরি ছিল তার। ফলশ্রুতিতে সর্বকালের সেরা রান সংগ্রহকারীদের তালিকায় তিনি ৭৩তম অবস্থানে রয়েছেন। ক্রিকইনফো থেকে সমূদয় পরিসংখ্যান নেয়া হয়েছে। ক্রিকেটআর্কাইভে ৮,৮৮৮ রান দেখানো হয়েছে।

১৯২৬ সালে প্লেয়ার্সের সদস্যরূপে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেন আলফ্রেড ডিপার। ১৯২১ সালে লর্ডসে সফরকারী অস্ট্রেলিয়ার বিপক্ষে টেস্ট অভিষেক হয় তার। ঐ বছর ইংরেজ দলটি ওয়ারউইক আর্মস্ট্রংয়ের নেতৃত্বাধীন অস্ট্রেলিয়ার বিপক্ষে অ্যাশেজ লড়াইয়ের জন্য নিত্য-নতুন খেলোয়াড়ের অন্তর্ভূক্তি ঘটিয়েছিল। খেলায় তিনি ৪০ ও ১১ রান তুলেন। তাস্বত্ত্বেও দল থেকে বাদ পড়েন তিনি। এছাড়াও, ফিল্ডার হিসেবে নড়াচড়ায় অনীহাও এর জন্য অনেকাংশে দায়ী ছিল।

ব্যক্তিগত জীবন
--------------

খেলোয়াড়ী জীবন থেকে অবসর নেয়ার পর আলফ্রেড ডিপার প্রথম-শ্রেণীর ক্রিকেটে আম্পায়ারিত্ব করেন। এছাড়াও তিনি বোলস ও বিলিয়ার্ডে উচ্চ মানসম্পন্ন খেলোয়াড় হিসেবে স্বীকৃতি পেয়েছিলেন।

৭ নভেম্বর, ১৯৪৫ তারিখে ৫৯ বছর বয়সে লন্ডনের ল্যাম্বেথ এলাকায় আলফ্রেড ডিপারের দেহাবসান ঘটে।

তথ্যসূত্র
---------

1. ↑  "Players"। *CricketArchive*। সংগ্রহের তারিখ ১০ জুলাই ২০১৩।

আরও দেখুন
---------

* উইলিয়াম হোয়াইসল
* এক টেস্টের বিস্ময়কারী
* ইংরেজ টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আলফ্রেড ডিপার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আলফ্রেড ডিপার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)